ประกาศคณะกรรมการกำกับกิจการพลังงานประกาศคณะกรรมการกำกับกิจการพลังงานเรื่อง หลักเกณฑ์ วิธีการและเงื่อนไขการปลูกสร้างอาคาร โรงเรียน ต้นไม้หรือสิ่งอื่นใดติดตั้งสิ่งใดเจาะหรือขุดพื้นดิน ถมดิน ทิ้งสิ่งของ หรือกระทำด้วยประการใด ๆที่อาจทำให้เกิดอันตรายหรือเป็นอุปสรรคในเขตระบบโครงข่ายไฟฟ้าพ.ศ. ๒๕๕๓ อาศัยอำนาจตามความในมาตรา๑๑๒ แห่งพระราชบัญญัติการประกอบกิจการพลังงาน พ.ศ. ๒๕๕๐อันเป็นกฎหมายที่มีบทบัญญัติบางประการเกี่ยวกับการจำกัดสิทธิ เสรีภาพของบุคคล ซึ่งมาตรา๒๙ ประกอบกับมาตรา ๓๓ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย คณะกรรมการกำกับกิจการพลังงานออกประกาศไว้ดังต่อไปนี้ข้อ๑ ประกาศนี้เรียกว่า ประกาศคณะกรรมการกำกับกิจการพลังงานเรื่อง หลักเกณฑ์ วิธีการ และเงื่อนไขการปลูกสร้างอาคาร โรงเรียนต้นไม้หรือสิ่งอื่นใด ติดตั้งสิ่งใด เจาะหรือขุดพื้นดิน ถมดิน ทิ้งสิ่งของหรือกระทำด้วยประการใด ๆ ที่อาจทำให้เกิดอันตรายหรือเป็นอุปสรรคในเขตระบบโครงข่ายไฟฟ้าพ.ศ. ๒๕๕๓ข้อ๒[๑]ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ เว้นแต่จะได้รับอนุญาตตามที่กำหนดในข้อ๔ ห้ามมิให้ผู้ใดกระทำด้วยประการใด ๆที่อาจทำให้เกิดอันตรายหรือเป็นอุปสรรคแก่ระบบโครงข่ายไฟฟ้าที่ประกาศตามมาตรา ๑๐๖ดังต่อไปนี้(๑)นำวัสดุ อุปกรณ์ หรือเครื่องจักรกลที่โดยสภาพหรือโดยความมุ่งหมายแห่งการใช้งานอาจเป็นอันตรายหรือเป็นอุปสรรคแก่ระบบโครงข่ายไฟฟ้าเช่น เทาเวอร์เครน รถเครน รถยก รถตัก รถขุด เข้าใกล้สายไฟฟ้าแรงสูงขนาดตั้งแต่ ๖๙กิโลโวลต์ขึ้นไป ในระยะห่างน้อยกว่าสี่เมตร(๒)เผาอ้อย นาข้าว ป่าพง หรือวัสดุอื่นใดในเขตระบบโครงข่ายไฟฟ้า(๓)ปลูกสร้าง ทำขึ้นซึ่งอาคาร โรงเรือน บ้านพักอาศัย สิ่งปลูกสร้างหรือติดตั้งวัสดุอื่นใดไม่ว่าจะเป็นการถาวรหรือชั่วคราวในเขตระบบโครงข่ายไฟฟ้า(๔)กระทำการใด ๆ เพื่อเปลี่ยนแปลงสภาพพื้นที่ในเขตระบบโครงข่ายไฟฟ้า เช่นการทำเหมืองแร่ การระเบิดหิน การปรับสภาพพื้นดินให้สูงขึ้น การขุดดิน การขุดบ่อการดูดทราย การก่อสร้างถนน การถมดิน หรือการทิ้งสิ่งของ(๕)ปลูกอ้อยในเขตระบบโครงข่ายไฟฟ้า(๖)ปลูกต้นไม้ยืนต้นหรือพืชผล ในเขตระบบโครงข่ายไฟฟ้าตามหลักเกณฑ์ ดังต่อไปนี้ก.บริเวณพื้นที่ตั้งเสาไฟฟ้าและพื้นที่โดยรอบโคนเสาไฟฟ้าภายในระยะห่างจากแนวขาเสาไฟฟ้าสี่เมตรข.ในเขตระบบโครงข่ายไฟฟ้าในระยะกว้างหกเมตร คือ วัดด้านละสามเมตรจากศูนย์กลางแนวสายส่งไฟฟ้าตลอดแนวเขตระบบโครงข่ายไฟฟ้า ยกเว้นไม้ล้มลุกและธัญชาติตามบัญชี ๑ท้ายประกาศนี้หรือที่มีลักษณะใกล้เคียงกันค.ในเขตระบบโครงข่ายไฟฟ้านอกบริเวณพื้นที่ตามข้อ ก. และข้อ ข. ตลอดแนวเขตระบบโครงข่ายไฟฟ้ายกเว้นไม้ล้มลุกและธัญชาติตามบัญชี ๑หรือที่มีลักษณะใกล้เคียงกันและต้นไม้เศรษฐกิจซึ่งเมื่อเจริญเติบโตเต็มที่มีความสูงไม่เกินสามเมตรตามบัญชี๒ ท้ายประกาศนี้ข้อ๔หากมีความจำเป็นต้องกระทำการตามที่ห้ามตามข้อ ๓ให้ผู้ดำเนินการร้องขอต่อสำนักงานหรือผู้รับใบอนุญาตพร้อมแสดงเหตุผลความจำเป็นที่จะต้องดำเนินการโดยพนักงานเจ้าหน้าที่จะให้โอกาสผู้รับใบอนุญาตแสดงความคิดเห็นภายในสามสิบวันนับแต่วันที่ได้รับแจ้งจากพนักงานเจ้าหน้าที่ในกรณีที่ยื่นคำร้องขอต่อผู้รับใบอนุญาตให้ผู้รับใบอนุญาตเสนอเรื่องพร้อมความเห็นต่อสำนักงานภายในสามสิบวันนับแต่วันได้รับคำร้องขอให้พนักงานเจ้าหน้าที่พิจารณาคำร้องขอให้แล้วเสร็จภายในหกสิบวันนับแต่สำนักงานหรือผู้รับอนุญาตได้รับคำร้องขอผลการพิจารณาของพนักงานเจ้าหน้าที่ให้ถือเป็นที่สุดข้อ๕ให้ประธานกรรมการเป็นผู้รักษาการตามประกาศนี้และวินิจฉัยชี้ขาดปัญหาเกี่ยวกับการปฏิบัติตามประกาศนี้ประกาศ ณ วันที่ ๑๑มีนาคม พ.ศ. ๒๕๕๓ดิเรก ลาวัณย์ศิริประธานกรรมการกำกับกิจการพลังงาน[เอกสารแนบท้าย]๑.บัญชี ๑ ไม้ล้มลุกและธัญชาติ๒.บัญชี ๒ ต้นไม้เศรษฐกิจเมื่อเจริญเต็มที่มีความสูงไม่เกินสามเมตร(ดูข้อมูลจากภาพกฎหมาย)ปริยานุช/พิมพ์๒๒ เมษายน ๒๕๕๓นันท์นภัสร์/ตรวจ๒๒ เมษายน ๒๕๕๓จุฑามาศ/ปรับปรุง๑๖ ธันวาคม ๒๕๕๙[๑] ราชกิจจานุเบกษาเล่ม ๑๒๗/ตอนพิเศษ ๔๓ ง/หน้า ๑๗/๕ เมษายน ๒๕๕๓